Translate the text from Welsh to English.



 
Os bydd Aelodau’r Senedd yn rhoi eu caniatâd, byddai Bil brys yn cael ei gyflwyno gerbron y Senedd yr wythnos nesaf (dydd Mercher 27 Ionawr) er mwyn darparu amrywiol fesurau ar gyfer addasu a rheoli’r ffordd y bydd etholiad nesaf y Senedd yn cael ei gynnal.


Fel opsiwn i’w ddilyn os na fydd unrhyw ddewis arall, byddai’n golygu bod modd gohirio etholiad y Senedd ar 6 Mai am hyd at chwe mis os bydd y pandemig yn golygu bod y bygythiad i iechyd y cyhoedd mor ddifrifol fel na fydd yn ddiogel i’r etholiad gael ei gynnal ar yr adeg honno. Byddai’n rhaid i ddwy ran o dair o holl Aelodau’r Senedd roi eu caniatâd cyn i’r opsiwn hwn gael ei ddewis. Byddai hefyd angen i’r Aelodau gytuno ar ddyddiad newydd ar gyfer yr etholiad.


Dywedodd Julie James, y Gweinidog Tai a Llywodraeth Leol:



> “Mae’n fwriad clir gan Lywodraeth Cymru i etholiad nesaf y Senedd gael ei gynnal ddydd Iau 6 Mai 2021\. Rydyn ni hefyd yn benderfynol o wneud popeth y gallwn ni i sicrhau bod pobl yn gallu bwrw eu pleidlais pan fydd yr etholiad yn cael ei gynnal.
> 
> 
> “Ond, oherwydd natur anwadal y coronafeirws, mae tipyn o ansicrwydd ynghylch y sefyllfa y byddwn ni ynddi ym mis Mai. Rydyn ni’n gofyn, felly, i’r Senedd gydsynio i gyflwyno bil brys a fyddai’n golygu bod gan Aelodau’r Senedd y pwerau sy’n angenrheidiol i reoli’r ffordd y bydd yr etholiad yn cael ei gynnal, er mwyn diogelu iechyd y cyhoedd.
> 
> 
> “Os bydd y sefyllfa o ran y pandemig mor ddifrifol fel bod rhaid gohirio’r etholiad, bydd y bil yn darparu’r pwerau, fel opsiwn os na fydd unrhyw ddewis arall, ar gyfer gohirio’r etholiad am gyfnod o hyd at chwe mis. Byddai’r bil yn sicrhau bod hyn yn amodol ar gael cydsyniad dwy ran o dair o holl Aelodau’r Senedd, felly byddai gan bob Aelod ran yn y penderfyniad terfynol.”







Translation:


 
If consent is given by Members of the Senedd, an emergency bill would be introduced before the Senedd next week (Wednesday 27th January) to provide a range of measures to adapt and manage the conduct of the next Senedd election.


As a last resort, it would enable the Senedd election on 6th May to be postponed for up to 6 months, if the pandemic presents such a serious threat to public health that it is not safe to hold the election at that time. This would be subject to the agreement of two\-thirds of Members of the Senedd. Members would also need to agree a new date for the election.


Minister for Housing and Local Government, Julie James, said:



> “The Welsh Government’s clear intention is that the next Senedd election should be held on Thursday 6th May 2021\. We are also determined to do everything in our power to ensure people can vote when the election takes place.
> 
> 
> “However, due to the unpredictable nature of coronavirus, there is significant uncertainty about what the situation will be like in May. That is why we are seeking the Senedd’s consent to introduce an emergency bill that would give Members of the Senedd the powers necessary to manage the conduct of the election, in order to protect public health.
> 
> 
> “If the prevalence of the pandemic requires that the election is postponed, the bill will provide the powers, to be used as a last resort, to postpone the election for up to 6 months. The bill would ensure this is subject to the agreement of two\-thirds of Members of the Senedd, which means all Members would have a role in the final decision.”